**Sandane Turn og Idrettslag** (STIL) (stiftet 1900) er en fleridrettsklubb på Sandane i Gloppen kommune, Sogn og Fjordane. 

STIL organiserer flere idretter med fotball, håndball, turn, friidrett som de største idrettene. I tillegg har laget en barneidrettsgruppe, en racketgruppe (tennis og badminton) og en trim- og merkegruppe. Laget har ca 900 medlemmer og klubbhus ved hjemmebanen, Sandane stadion.

Tabell 2013
-----------

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Eid | 22 | 15 | 4 | 3 | 67–30 | 37 | **49**  |
| 2 | Florø 2 | 22 | 15 | 1 | 6 | 70–32 | 38 | **46**  |
| 3 | Skavøypoll | 22 | 12 | 5 | 5 | 48–31 | 17 | **41**  |
| 4 | Førde 2 | 22 | 12 | 4 | 6 | 61–41 | 20 | **40**  |
| 5 | Fjøra | 22 | 12 | 3 | 7 | 58–37 | 21 | **39**  |
| 6 | Sandane | 22 | 12 | 2 | 8 | 59–42 | 17 | **38**  |
| 7 | Høyang | 22 | 8 | 2 | 12 | 51–64 | −13 | **26**  |
| 8 | Dale | 22 | 7 | 4 | 11 | 38–57 | −19 | **25**  |
| 9 | Sogndal 3 | 22 | 6 | 5 | 11 | 45–52 | −7 | **23**  |
| 10 | Kaupanger | 22 | 6 | 4 | 12 | 42–54 | −12 | **22**  |
| 11 | Jølster | 22 | 4 | 4 | 14 | 27–70 | −43 | **16**  |
| 12 | Balestrand | 22 | 3 | 2 | 17 | 22–78 | −56 | **11**  |

* Dale rykket opprinnelig ned i 5. divisjon i 2012, men beholdt plassen da Saga ikke stilte lag.

Kilde: fotball.no

Historie
--------

Sandane Turn og Idrettslag ble stiftet i 1900. Presten Reiel Nybø var sentral i dette arbeidet. Han var også medvirkende til at Nordfjord Idrætsforbund også ble stiftet dette året. Nordfjord Idrætsforbund stod bak årlige regionale arrangement, et skirenn om vinteren og et friidrettsstevne på høsten. Nybø var leder for lagets turngruppe de første årene, mens redaktøren av bladet «Nordfjord», Hans Thorsen, ble STILs første formann og satt i årene 1900-1904.

*Bukta Idrettslag* ble stiftet i 1901, men ble senere avviklet og utøverne gikk til STIL. Indre Gloppen Idrettslag ble stiftet i 1904, men ble avviklet etter 20 år da laget slo seg sammen med STIL i 1924. *Sandane fotball-lag* ble stiftet i 1922 og brukte Utstillingsplassen på Øyrane på Austrheim, vest for Sandane, som hjemmearena. Etter sju år, i 1929, gikk laget inn i STIL.

I 1922 ble *Sandane fotball-lag* stiftet. Laget spilte sine hjemmekamper på utstillingsplassen på Øyrane, vest for Sandane sentrum. I 1929 gikk laget inn i STIL.

STIL bygde idrettsplassen på Sandane ved Firda videregående skole i 1926. I 1933 bygde de *Turnhallen* i tilknytning til idrettsplassen. Turnhallen ble revet i 1987 og erstattet med klubbhuset *Stilstova*, med utstyrslager og garderobeanlegg. I 2008 kjøpte klubben et 30 mål stort område sentralt på Sandane. Området ble samme år regulert til idrettsformål. En kunstgressbane for fotball sto ferdig i september 2008, og banen ble offisielt åpnet 25. april 2009. Anlegget har fått navnet Sandane Idrettspark. Det er senere bygt en tarzanløype, en sykkelløype og en klatrepark (ferdigstilles 2015). I 2011 sto et klubbhus/garderobebygg ferdig. I 2014 ble en treningshall for fotball (20 x 45 meter) reist.

I 1933 ble Ole Skrivervik (1881-1977) offiser, landhandler og instruktør for turntroppene til STIL i 20 år, klubbens første æresmedlem.

Kjente utøvere
--------------

* Rune Bolseth (f. 1980), fotballspiller for Sogndal Idrettslag
* Sigrid Heien Hansen (f. 1995), fotballspiller for Arna-Bjørnar Fotball
* Asbjørn Hansen (1916–2007), tidligere mellomdistanseløper
* Ole Morten Mardal (f. 1969), tidligere lengdehopper
* Thomas Mardal (f. 1997), sleggekaster
* Gudmund Skrivervik (f. 1921, d. 2016), tidligere friidrettsutøver

Litteratur
----------

* Ove Eide gav i 2002 ut boken «Hundre år med STIL», en historisk gjennomgang av lagets første 100 år.

Eksterne lenker
---------------

* Offisielt nettsted Rediger på Wikidata

| * v
* d
* r
5. divisjon fotball for menn, Sogn og Fjordane Fotballkrets, 2022 |
| --- |
|  | 
* Bjørn
* Dale
* Florø 2
* Førde 3
* Hafslo
* Kaupanger
* Sandane
* Selje
* Sogndal 3/Fjøra 2
* Syril

 | Norges flagg |

| * v
* d
* r
3. divisjon fotball for kvinner, Sogn og Fjordane, 2020 |
| --- |
|  | 
* Balestrand
* Førde
* Høyang
* Kaupanger 2/Sogndal 2
* Måløy
* Sandane
* Selje
* Sogndal
* Stryn
* Studentspretten
* Syril

 | Norges flagg |

|  |  |
| --- | --- |
| Oppslagsverk/autoritetsdata | VIAF
 |